विज्ञापनों के माध्यम से पूंजीवादी बाजार भोग का जो व्यापक प्रदर्शन करता है उससे कोई बिरला ही इस भोग से ललचाए बिना रह पाता है। जब इतनी सुख-सुविधाओं, खाने-पीने की इतनी चीजों, इतनी तरह के वस्त्रों-आभूषणों-जूतों,इतने साबुनों-क्रीमों-लोशनों,इतने होटलों-रेस्तराओं, इतने फ्लैटों-बंगलों ,इतने देश-विदेश के टूर-पैकेजों ,इतने गानों, विडिओ क्लिपों, धारावाहिकों-चलचित्रों के मजे लेना संभव हो तो इन सबसे मुख मोड़ लेने वाला क्या असामान्य मनोरोगी नहीं कहलाएगा ?